Espectrograma das sete vogais da lingua galega.
Espectrograma da oración en checo *Strč prst skrz krk* ("Insire o dedo pola gorxa"), que carece de vogais.
Espectrograma do son dun violín. As liñas brillantes da parte baixa son os tons fundamentais formantes de cada nota, e as outras liñas brillantes próximas son os sobretóns harmónicos; en conxunto forman o espectro de frecuencia.
Un **espectrograma** é a representación espectral variando no tempo (formando unha imaxe), que mostra como unha densidade espectral varía no dito tempo.

No eido acústico, é o resultado de calcular o espectro de frecuencia en imaxe dun sinal analóxico de son.
Pode resultar nunha gráfica tridimensional que representa a enerxía do contido frecuencial do sinal segundo vai variando esta ao longo do tempo. Obtense a través do **espectrómetro**.

Aplicacións
-----------

É usada para identificar sons fonéticos e procesos da fala. Poden servir para axudar a corrixir trastornos da linguaxe e para axudar a aprender a falar a persoas xordas.

Dentro do campo artístico, foi usado na música electrónica, para crear un sinal acústico a partir dun espectrograma feito cunha imaxe deseñada ou arbitraria. Tamén serve para modificar a intensidade de diferentes frecuencias ou crear novos sons musicais a partir doutros xa existentes.

É usado en sistemas de detección como o radar e o sonar.

Algúns espectrogramas analóxicos foron aplicados no estudo do canto dos paxaros e doutras especies para estudar a modulación de frecuencia da comunicación animal.

Tamén se empregan no campo da sismoloxía.

Formato
-------

Espectograma en 3D dun anaco dunha peza musical.
O formato máis común consiste nun gráfico con dous eixos, o horizontal representa o tempo, mentres que o vertical representa a frecuencia. Pódese engadir unha terceira dimensión que indique a amplitude nun tempo e frecuencia concretos, indicándose a intensidade en cada punto, ou mediante cores.

Hai moitas variedades de formato. Os eixos vertical e horizontal pódense permutar, correndo o tempo horizontalmente. Ás veces a amplitude represéntase mediante a altura dunha superficie en tres dimensións. A frecuencia ou a amplitude poden ser indicadas linear ou logaritmicamente, dependendo de para que se use o espectograma. No son normalmente emprégase un eixo logarítmico para a amplitude (probablemente en db), e a frecuencia represéntase de xeito linear para salientar os harmónicos e de xeito logarítmico para o ton fundamental.

Notas
-----

1. ↑  *"espectrograma"* en digatic.org

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Espectrograma*** |

|  |  |
| --- | --- |
|  | Vexa a entrada do Galizionario acerca de  ***Espectrograma*** |

* Generating a tone sequence whose spectrogram matches an arbitrary text, online
* Further information on creating a signal whose spectrogram is an arbitrary image
* Article describing the development of a software spectrogram
* History of spectrograms & development of instrumentation

|  |  |
| --- | --- |
| Control de autoridades | 
* Wd: Q578970
* EBID: ID
* GEC: 0105514
* JSTOR: spectrograms
* MAG: 45273575

 |